Aída Poblete

Aída Poblete del Solar (Temuco, Txile 1914ko apirilaren 16a - Santiago, Txile, 2000ko irailaren 23a)  margolari eta grabatzaile txiletarra izan zen. 1940ko belaunaldiko kide izan zen, besteak beste, Francisco Otta, Israel Roa, Ximena Cristi, Ernesto Barreda, Eliana Banderet eta Carlos Pedraza artistekin batera. Bere obran bai arte figuratiboa eta bai abstrakzioa landu zituen Pobletek Olga Morel eta Ximena Cristi margolariek garatu zituzten «mundu-eraketa eta adierazpen-ikuspegi femenino berak» garatu zituen.

 Bizitza eta obra 
Artea ikasi zuen Txileko Unibertsitatean. Han, Gustavo Carrasco eta Pablo Burchard margolariak izan zituen irakasle; geroago, Emilio Pettoruti, Julio B. Payró eta Jorge Romero Brest-ekin osatu zuen bere formakuntza. Grabatuan ere esperimentatu zuen. Teknika horetan Eduardo Vilches-en ikasle izan zen Txileko Unibertsitate Katoliko Pontifizioan.

Aída Poblete Grupo de los cinco (Bosten taldea) izeneko taldeko kide izan zen, Matilde Perez, Ximena Cristi, Sergio Montecinos eta Ramon Vergararekin batera. Taldea Txiletar Frantses Institutuan bost artista horiek egin zuten erakusketa batean sortu zen. Bertan, irudikapen piktoriko tradizionalarekiko haien desadostasuna islatu zuten, sormen artistikorako bide berriekin esperimentatzeari ekinez.

Bestalde —Elsa Bolívar, Ximena Cristi, Matilde Pérez, Ramón Vergara Grez eta Gustavo Pobleterekin batera, besteak beste— Grupo Rectángulo taldeko kide ere izan zen. Taldeak abstrakzio geometrikoa landu zuen bere lanetan, irudikapen eta gorpuztasun tradizionala alde batera utziz.

Pobleteren obran presentzia handia izaten dute «paisaia eta natura hilak, eta marrazketa bikaineko bere konposizioetan formak diluitu eta leundu egiten ditu, atmosfera delikatu bat sortuz».

 Erakusketak 
Bere ibilbidean bakarkako eta taldekako hainbat erakusketatan parte hartu zuen Txilen, Latinoamerikan eta Europan. Haien artean, ondokoak aipa daitezke: 

 Madrilgo Bienala (1951)
 Mexikoko I. eta II. Bienalak (1958 eta 1960 hurrenez hurren)
 I., II. eta III. Valparaisoko Nazioareko Arte Bienalak (1973, 1975 eta 1977 hurrenez hurren)

Txileko Arte Ederren Museo Nazionalean:

 Retrato en la Plástica Chilena (1949)
 Rectángulo (1950)
 Homenaje a la Mujer (1974)
 Artistas Contemporáneos (1980)
 Museo Abierto, Museo Nacional de Bellas Artes de Chile (1950)
 Mujeres en el Arte (1991)

Santiagoko Arte Garaikidearen Museoan:

 Encuentro de Pintores Chilenos y Norteamericanos (1961)
 Dibujos y Grabados (1961)
 Pintura Chilena (1962)
 El Dibujo en Bellas Artes, Escuela de Bellas Artes (1969)
 Grupo de Pintores Abstractos (1980)

 Erreferentziak 

 Kanpo estekak 

 Aída Poblete del Solar - obra "Pintura 63" / Exposición "Nosotras"
 Aída Poblete, Artistas Visuales Chilenos - Museo Nacional de Bellas Artes
 Aída Poblete (1914-2000), Mujeres Bacanas
 Artista: Poblete, Aída, Museo de Arte Contemporáneo de Chile
 Aída Poblete, Fundación Roser Bru

Kategoria:Txileko Unibertsitateko irakasleak
Kategoria:Txileko Unibertsitateko ikasleak
Kategoria:Santiagon (Txile) hildakoak
Kategoria:2000ko heriotzak
Kategoria:1914ko jaiotzak
Kategoria:Txileko margolariak
Kategoria:Txileko emakumeak
Kategoria:Emakume margolariak